als_Latn dik_Latn sag_Latn
Shkolla Dimërore UET- Nxitja e maturantëve drejt lidershipitPostuar më: 27 February 2017 09:52
U mbajt në Durrës këtë fundjavë Shkolla Dimërore UET me temë “Unë lider”, ku marrin pjesë dhjetëra maturantë nga shkolla të ndryshme të vendit. Të rinjtë patën mundësinë që në tre ditët e kësaj shkolle të angazhoheshin në projekte të ndryshme lidhur me lidershipin te të rinjtë, ku shfaqën aftësitë e tyre si lider në komunitet. Lektorë të njohur të sociologjisë dhe shkencave politike dhe njerëz publikë mbajtën leksione gjatë Shkollës Dimërore. Anisa Subashi, Dekane e Studentëve në UET, tregon për risitë e këtij viti dhe organizimin e këtij aktiviteti, i cili është kthyer në një traditë nga Universiteti Europian i Tiranës.
Shkolla Dimërore UET është kthyer tashmë në traditë, çfarë risie sjell këtë vit?
Është synim i UET që çdo vit në shkollën dimërore, pavarësisht se tema është po e njëjta, të vijë ndryshe dhe në përshtatje me ndryshimet e vrullshme të brezave me kalimin e viteve, ajo çfarë kemi mësuar dhe mundohemi ta praktikojmë dhe çdo ditë gjatë punës tonë, është respektimi dhe nxitja e individualitetit të çdo maturanti. Në vijim të kësaj jemi munduar të sjellim mënyra pak më interaktive dhe pse jo t’i japim zë mendimit ndryshe dhe në qendër të shkollës të jenë vetë pjesëmarrësit duke bërë që lektorët të jenë orientues dhe nxitës, dhe jo thjesht në rolin klasik të lektorit apo pedagogut. Për këtë është lënë më shumë hapësirë në agjendë për të punuar në grup dhe hartimin e një projekt-ideje nga ana e maturantëve dhe prezantimi i tij në mënyrë sa më tërheqëse. Në fund për projektin më të mirë kemi dhe shpalljen e çmimit të parë.
Si janë përzgjedhur maturantët që marrin pjesë?
Si çdo vit aplikimet për shkollën dimërore 2017 janë shpërndarë nëpërmjet Drejtorive Rajonale Arsimore në të gjitha shkollat e mesme të Shqipërisë, duke iu dhënë kështu mundësi çdo maturanti të aplikojë. Edhe këtë vit numri i aplikimeve ka qenë mjaft i konsiderueshëm krahasuar me numrin e pjesëmarrësve të cilët duhet të përzgjidheshin. Për këtë fakt edhe selektimi ka qenë i vështirë. Nga ana e stafit i është dhënë prioritet fillimisht aplikimit të maturantëve, mënyrës së tyre të të shprehurit, ideve të propozuara, CV dhe angazhimeve të mëparshme të tyre në projekte që promovojnë lidershipin. Por një rëndësi të veçantë këtë vit i është kushtuar përfaqësimit gjeografik apo shpërndarjes gjeografike të maturantëve, duke përzgjedhur nga një përfaqësues nga çdo zone rurale apo qytet, të çdo rrethi, sigurisht me një balancë gjinore.
Cilët janë lektorët kryesorë dhe ku fokusohet trajnimi?
Edhe këtë vit axhenda e trajnimit është hartuar duke u munduar të sjellim dhe të ndërthurim tematikën e shkollës me një përqasje sa më praktike dhe gjithëpërfshirëse për pjesëmarrësit. Për hapjen e seksionit hyrës të trajnimit jo pa qëllim u mendua prof. Tonin Gjuraj, Rektor i UET, i cili jo vetëm është një prej akademikëve më me eksperiencë në Shqipëri, por është dhe pjesë e imazhit të UET dhe siç shprehen studentët, i kudogjendur midis tyre. Prof. Gjuraj ndër të tjera ndau dhe diskutoi me maturantët temën e të qenit lider apo menaxher, si dhe mënyrat se si të punojmë sa më lehtë me të tjerët. Në vijim e ftuara e radhës ishte Ketrina Çabiri, Drejtore e Qendrës së Projekteve në UET, e cila u shpjegoi me terma praktikë dhe të matshëm maturantëve si të shkruajnë një projekt-ide konkrete. Trajnimi do të vijojë të përfshije ide dhe koncepte mbi Komunikimin Politik midis mediave nga prof. Irena Myzeqari, pedagoge pranë Fakultetit të Shkencave Sociale në UET, për të vijuar me tema si negocimi dhe si të lobojmë nga prof. Tomi Treska, përgjegjës i Departamentit të Shkencave të Edukimit UET, për të vazhduar me dy të ftuarat e nderit, znj. Nevila Jahaj nga Qendra Rinore Fier, e cila do të ndajë me maturantët eksperiencën e saj shumëvjeçare me projekte konkrete rinore, si dhe shkrimtarja znj. Vera Bekteshi, e cila do të diskutojë dhe ndajë ide me maturantët mbi Lideret Femra.
Serxhio Shpata: Jam i interesuar në edukimin joformal
Pse morët pjesë në shkollën dimërore UET? Ku jeni njohur me UET?
Shkollën dimërore të UET e shikoj si një mundësi më shumë, të cilën nuk do doja ta humbisja asnjëherë. Menjëherë sapo m’u dha rasti aplikova e më pas u zgjodha. Ajo çka më shtyu për t’u bërë pjesë e kësaj shkolle dimërore është nxitja nga shokët e mi që kishin qenë pjesëmarrës vitet e kaluara, por gjithashtu edhe kërkimi për njohje të reja, eksperienca të reja dhe dëshira për të mësuar më shumë kryesisht për lidershipin, për të cilin edhe po trajnohemi pasi unë besoj se pavarësisht se dikush mund të lindi me disa aftësi, nëse ato nuk i ushqen atëherë ato shuhen prandaj unë dua t’i mbaj të gjalla dhe t’i zhvilloj më shumë. Me UET jam njohur që kur isha në shkollë 9-vjeçare nëpërmjet marketingut që ky universitet përdor në mediat televizive dhe me sa mbaj mend ka qenë i ftuar z. Henri Çili te “Zonë e Lirë”. Ndoshta duke qenë se komunikimi është një armë mjaft e fortë e UET, ai arriti të depërtonte dhe të prezantonte oferta të mira për studimet e larta për të gjithë audiencën e interesuar.
A keni pasur më parë angazhime në lidershipin e të rinjve dhe pse mendoni se është i rëndësishëm angazhimi i të rinjve si liderë?
Personalisht kam filluar të angazhohem nëpër projekte rinore që kur kam qenë 13 vjeç dhe kam qenë shumë i interesuar rreth edukimit joformal. Kam marrë pjesë në shumë trajnime që kanë të bëjnë drejtpërdrejt apo indirekt me lidershipin dhe gjithashtu në 4 shkolla verore që organizon Epoka e Re në Fier, ku në bazë kanë lidershipin dhe të drejtat e njeriut. Mendoj se rinia duke qenë se është pjesa me vitale, më me energji dhe më aktive e shoqërisë, duhet të jetë shumë e angazhuar në aktivitete të tilla dhe të kenë gjithmonë atë dëshirën për të mësuar më shumë apo ambicien për të shkuar sa më lart.
Lorena Prifti: Shkolla të tilla na ndihmojnë në zgjerimin e njohurive
Pse morët pjesë në shkollën dimërore UET? Ku jeni njohur me UET?
Mora pjesë në shkollën dimërore sepse duke qenë se jam një person shumë aktiv me pëlqen të marr pjesë në trajnime apo kampe të ndryshme për të bërë miqësi të reja, për të zgjeruar njohuritë e mia si dhe të njoh me mirë se si funksionon UET. Fillimisht UET e kam dëgjuar në televizionin Klan në emisionin e Arjan Çanit dhe gjithashtu nëpër reklamat televizive.
A keni pasur më parë angazhime në lidershipin e të rinjve dhe pse mendoni se është i rëndësishëm angazhimi i të rinjve si liderë?
Kam marrë pjesë në shumë shkolla të ndryshme verore dhe trajnime me tema të ndryshme, ku ndër to janë edhe trajnimi “No Hate”, konkursi i shkollave “i-Club”, si dhe shkolla verore për lidershipin. Mendoj se të rinjtë janë një fryme e re për të ardhmen dhe sa me të kualifikuar dhe aktiv të jenë, aq më e mirë do të jetë e ardhmja që do të ndërtojnë. Të tilla shkolla dhe trajnime i angazhojnë të rinjtë, zgjerojnë bagazhin e tyre të të menduarit dhe rrethin shoqëror.
Vivian Begaj: Angazhimi i të rinjve në lidership, i rëndësishëm
Pse morët pjesë në shkollën dimërore UET? Ku jeni njohur me UET?
Ideja e një shkolle dimërore me dukej tepër interesante meqë tematika që do të trajtohej ishte pikërisht lidershipi. Përveç kësaj UET ka qenë gjithmonë pjesë e dëshirave të mia për të ardhmen dhe shkolla dimërore tingëlloi si një mundësi e mirë për t’u bërë ura lidhëse mes meje dhe UET. Doja shumë të njihesha me stafin dhe disa nga profesorët dhe nuk u pendova për zgjedhjen time në asnjë moment.
Universiteti Europian është mjaft i njohur në vendin tonë. Për të diskutohet vazhdimisht në media të ndryshme. Për herë të parë jam përballur me UET falë emisionit “Zonë e lirë” të Arian Çanit. Prezantimi që i bëhej shkollës nga Administratori Henri Çili la mbresa të mëdha tek unë dhe rriti dëshirën për të qene pjesë e një komuniteti si UET.
A keni pasur më parë angazhime në lidershipin e të rinjve dhe pse mendoni se është i rëndësishëm angazhimi i të rinjve si liderë?
Kam qenë pjesëmarrëse në trajnime të tilla edhe më parë dhe kam vënë re se njohuritë e marra në këto trajnime e workshop-e më kanë shërbyer gjatë viteve të shkuara dhe mendova pse jo të jem pjesëmarrëse edhe këtu. Kam qenë pjesë në shkolla të ndryshme verore por gjithmonë janë eksperienca të veçanta, dhe kjo është arsyeja që më nxit të kem eksperienca të tilla. Mendoj se angazhimi i të rinjve në të tilla aktivitete ka tepër rëndësi sepse na jep formim të përgjithshëm dhe background, përvojë, si edhe njohje që ndonjëherë vazhdojnë edhe pas këtyre aktiviteteve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn